Ritratt: Newsbook .td_uid_2_6103dcd0444c3_rand.td-a-rec-img{text-align:left}.td_uid_2_6103dcd0444c3_rand.td-a-rec-img img{margin:0 auto 0 0} Il-President George Vella qal li jemmen li r-Rapport tal-Bord tal-Inkjesta Pubblika dwar l-assassinju tal-ġurnalista Daphne Caruana Galizia, jaf, u għandu iservi bħala l-punt tat-tluq biex jibda l-proċess ta' fejqan fuq livell nazzjonali tat-trawma li ħalla l-assassinju li seħħ f'Ottubru 2017. Permezz ta' stqarrija, l-President Vella qal li rċieva kopja tar-Rapport ilbieraħ waranofsinhar. Ilbieraħ Newsbook.com.mt staqsa lill-Uffiċċju tal-President ta' Malta jekk jiċħadx jew jikkonferma li l-membri tal-Bord tal-Inkjesta xtaqu jiltaqgħu mal-President biex jippreżentawlu r-rapport u jekk iva għaliex il-President ma laqax it-talba li r-rapport ikun ippreżentat lilu direttament mill-Bord tal-Inkjesta. Iżda s'issa għadna ma rċivjna l-ebda tweġiba għal din il-mistoqsija. L-unika tweġiba li rċiviet din il-kamra tal-aħbarijiet kienet li l-Uffiċċju tal-President jikkonferma li l-bieraħ fl-4:00 pm, is-Segretarju tal-Bord tal-Inkjesta, ħalla r-rapport tal-inkjesta mal-Aide de Camp tal-President fi ħdan l-Uffiċċju tal-President fil-Palazz ta' Sant'Anton. Repubblika bi protest ġudizzjarju kontra l-Ispeaker Għad irid jixtarr aktar u aħjar dak li ġie deċiż u rakkomandat Fir-reazzjoni tiegħu, ippublikata llum, il-President George Vella qal li ħa nota tal-konklużjonijiet u tar-rakkomandazzjonijiet tal-Bord tal-Inkjesta u għad irid jixtarr aktar u aħjar dak li ġie deċiż u dak li ġie rakkomandat. Appella biex ir-rakkomandazzjonijiet li saru jiġu rispettati u kull fejn huwa possibbli, jitwettqu. Appella wkoll biex l-istrutturi ġudizzjarji jitħallew jaħdmu bla ndħil u bla pressjoni esterna, sabiex il-ġustizzja tilħaq il-milja tagħha. Ritratti: "Malta fgata minn qarnita mafjuża" Il-President Vella qal li dan jista' jintlaħaq ukoll fl-ispirtu tal-Konferenza għall-Għaqda Nazzjonali li l-President sejjaħ fi Frar ta' din is-sena, kif ukoll fil-ħidma tal-Fundazzjoni għall-Għaqda Nazzjonali li se titnieda fil-ġimgħat li ġejjin. Il-President George Vella ngħaqad ma' dak li qalu l-Ħamis, il-Prim Ministru Robert Abela u mal-Kap tal-Oppożizzjoni Bernard Grech, u esprima sogħba għal dak kollu li wassal għall-assassinju tal-ġurnalista Daphne Caruana Galizia. "Nitlob apoloġija għal kull fejn naqas l-Istat" – Il-PM Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6103dcd044780_rand.td-a-rec-img{text-align:left}.td_uid_3_6103dcd044780_rand.td-a-rec-img img{margin:0 auto 0 0}